நிகழ்ச்சியில், மனோன்மணியம் சுந்தரனார் பல்கலைக்கழக துணைவேந்தர் பாஸ்கர் பேசும் போது, “இந்த பல்கலைக்கழகம் கடந்த 1990–ம் ஆண்டு செப்டம்பர் 7–ந் தேதி தொடங்கப்பட்டது. இந்த பல்கலைக்கழகம் கிராமப்புற மாணவர்களுக்கு சிறந்த கல்வியை கற்று கொடுத்து வருகிறது. சுற்று வட்டாரத்தை சேர்ந்தவர்கள் இந்த பல்கலைக்கழகத்தில் படித்து உயர்ந்த நிலையில் இருக்கிறார்கள். தற்போது 28 ஆண்டுகள் நிறைவடைந்து, 29–ம் ஆண்டு தொடங்கி உள்ளது. முன்னாள் துணைவேந்தர்களின் ஒத்துழைப்புடன் புதிய கட்டிடங்கள், நூலகம், புதிய துறைகள், சூரிய மின்உற்பத்தி, மாணவர்களுக்கு தங்கும் விடுதிகள் உள்ளிட்ட பல்வேறு அடிப்படை வசதிகள் மேம்படுத்தப்பட்டு உள்ளன “ என்றார்.